b'\n_START_ARTICLE_\nPsiho-kemijski bojni strup\n_START_PARAGRAPH_\nPsiho-kemijski bojni strupi so strupi, namenjeni za dolgotrajno onesposobitev. U\xc4\x8dinek teh strupov je le za\xc4\x8dasen in po preteku dolo\xc4\x8denega \xc4\x8dasa je stanje izpostavljene osebe enako kot pred delovanjem strupa. Povzro\xc4\x8dajo psihi\xc4\x8dne motnje imajo pa tudi fizi\xc4\x8dni u\xc4\x8dinek. Vplivajo na posameznikovo dojemanje okolja, na njegovo pozornost, miselni proces in ostale psihi\xc4\x8dne funkcije. Znaki zastrupitve nastopijo 15-20 minut po vstopu strupa v organizem, lahko pa tudi \xc5\xa1ele po 3 urah, nakar njihovo delovanje traja ve\xc4\x8d ur. U\xc4\x8dinki psihokemi\xc4\x8dnih strupov so lahko razli\xc4\x8dni - vidne in slu\xc5\xa1ne halucinacije, zmedenost, strah, ote\xc5\xbeen govor, izguba \xc4\x8dasovne in prostorske orientacije, zaspanost... Pri ve\xc4\x8djih koli\xc4\x8dinah pride do popolne prekinitve kontakta izpostavljene osebe z okolico. Ti strupi pa imajo tudi fizi\xc4\x8dne u\xc4\x8dinke na ljudi, in sicer slabost, bruhanje, raz\xc5\xa1iritev zenic, izsu\xc5\xa1evanje sluznic in ko\xc5\xbee, peko\xc4\x8de bole\xc4\x8dine v prsih...'